Document ID: /roh_data/filtered/fineweb-2-filterrobots_roh.jsonl.gz/21471

Il Club da liuns Val Müstair ha mess online in'atgna pagina da crowd-funding. Silla pagina "www.lions-funding-vm.ch" pon ins sustegnair u era inoltrar projects ch'ins less realisar. Ils projects ston avair in connex cun la Val Müstair. Per far vegnir enconuschenta la nova plattafurma vul il Club da liuns Val Müstair trair a niz ils contacts cun auters clubs da liuns sin tut il mund.
3 projects èn gia preschents sin la pagina, tranter auter l'idea da realisar in iert da raiver. La realisaziun da la nova plattafurma da crowd-funding n'ha custà quasi nagut. Il Club da liuns gestiunescha la pagina cun ils projects inoltrads. Quai senza pretender raps per quella lavur.